CELEX: 32011R1183
Language: fi
Date: 2011-11-14 00:00:00
Title: Neuvoston asetus (EU) N:o 1183/2011, annettu 14 päivänä marraskuuta 2011 , polttokenno- ja vetyteknologian alalla toimivan yhteisyrityksen perustamisesta annetun asetuksen (EY) N:o 521/2008 muuttamisesta

19.11.2011   
            
            
               FI
            
            
               Euroopan unionin virallinen lehti
            
            
               L 302/3
            
         NEUVOSTON ASETUS (EU) N:o 1183/2011,
   annettu 14 päivänä marraskuuta 2011,
   polttokenno- ja vetyteknologian alalla toimivan yhteisyrityksen perustamisesta annetun asetuksen (EY) N:o 521/2008 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 187 ja 188 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon,
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Polttokenno- ja vetyteknologian alalla toimivan yhteisyrityksen, jäljempänä ’polttokenno- ja vety-yhteisyritys’, perustivat neuvoston asetuksen (EY) N:o 521/2008 (2) nojalla 30 päivänä toukokuuta 2008 sen perustajaosakkaat eli eurooppalaisen polttokenno- ja vetyteknologia-alan yhteisen teknologia-aloitteen teollisuusryhmittymä Aisbl, jäljempänä ’teollisuusryhmittymä’, ja komissio.
            
         
               (2)
            
            
               Tutkimusryhmittymästä tuli polttokenno- ja vety-yhteisyrityksen osakas 14 päivänä heinäkuuta 2008. Kyseinen ryhmittymä osallistuu polttokenno- ja vety-yhteisyrityksen tavoitteisiin sekä taloudellisesti että luontoissuorituksina. Ottaen huomioon polttokenno- ja vety-yhteisyrityksen erityinen koostumus sekä sen säännöt ja sen toimintojen luonne, tavoitteet ja kohteet tutkimusryhmittymän jäsenet voivat hyötyä saavutetuista tuloksista samassa määrin kuin teollisuusryhmittymän jäsenet. Sen vuoksi on perusteltua, että sekä teollisuusryhmittymän että tutkimusryhmittymän luontoissuoritukset voidaan ottaa huomioon määritettäessä rahoitusosuuksien vastaavuutta.
            
         
               (3)
            
            
               Tutkimusryhmittymästä on tullut polttokenno- ja vety-yhteisyrityksen osakas, ja sen vuoksi on tarkoituksenmukaista katsoa, että tutkimusorganisaatioiden (kuten korkeakoulujen ja tutkimuskeskusten) luontoissuoritukset vastaavat unionin rahoitusosuutta asetuksen (EY) N:o 521/2008 liitteenä olevan polttokenno- ja vety-yhteisyrityksen yhteisöjärjestyksen, jäljempänä ’yhtiöjärjestys’, mukaisesti.
            
         
               (4)
            
            
               Polttokenno- ja vety-yhteisyritys on ollut toiminnassa yli kaksi vuotta, minä aikana on saatettu päätökseen koko toimintasykli eli ehdotuspyyntöjen julkaiseminen, ehdotusten arviointi, rahoitusneuvottelut ja avustussopimusten tekeminen. Tältä ajalta saadut kokemukset osoittavat, että enimmäisrahoitustasoja on yhteisyrityksen hankkeissa täytynyt madaltaa merkittävästi kaikkien osallistujien kohdalla. Tämän vuoksi yhteisyrityksen toimiin osallistuminen on jäänyt merkittävästi alkuperäisiä odotuksia alhaisemmaksi.
            
         
               (5)
            
            
               Hallintoneuvosto on yhtiöjärjestyksen mukaisesti hyväksynyt asetuksen (EY) N:o 521/2008 muutokset.
            
         
               (6)
            
            
               Sen kautta, että kaikkien toimiin osallistuvien oikeussubjektien luontoissuoritukset otetaan huomioon määritettäessä rahoitusosuuksien vastaavuutta, tunnustettaisiin tutkimusryhmittymän jäsenyys ja voitaisiin parantaa rahoitustasoja noudattaen kuitenkin edelleen vastaavuuden perusperiaatetta sekä tarvetta soveltaa oikeudenmukaisia ja tasapainoisia rahoitusvähennyksiä erityyppisiin osallistujiin.
            
         
               (7)
            
            
               Polttokenno- ja vety-yhteisyrityksen kolmen jäsenen olisi vastattava sen ohjelmatoimiston, jäljempänä ’ohjelmatoimisto’, juoksevista menoista. On asianmukaista edellyttää, että kaikilla polttokenno- ja vety-yhteisyrityksen jäsenillä on sama maksuaikataulu.
            
         
               (8)
            
            
               Komissiolle olisi jätettävä tietty liikkumavara toimenpiteissä, joita toteutetaan vastaavuuden jäädessä vajaaksi.
            
         
               (9)
            
            
               Tällä hetkellä rahoitustaso määritetään saatujen ehdotusten kunkin arvioinnin jälkeen. Jotta rahoituksen saajat voisivat arvioida mahdollisen rahoituksen laajuuden, olisi oltava mahdollista määrittää vähimmäisrahoitustaso yksittäisiä ehdotuspyyntöjä varten.
            
         
               (10)
            
            
               Sen vuoksi asetusta (EY) N:o 521/2008 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 521/2008 seuraavasti:
   
               1)
            
            
               Korvataan 6 artiklan 2 kohta seuraavasti:
               ”2.   Polttokenno- ja vety -yhteisyrityksellä voi olla omat sisäiset tarkastusvalmiudet.”.
            
         
               2)
            
            
               Muutetaan liite tämän asetuksen liitteen mukaisesti.
            
         2 artikla
   Sen estämättä, mitä asetuksen (EY) N:o 521/2008 liitteessä olevan 12 artiklan 3 kohdassa säädetään, tämä muutosasetus ei vaikuta polttokenno- ja vety-yhteisyrityksen ennen tämän asetuksen voimaantuloa tekemistä avustussopimuksista ja muista sopimuksista johtuviin oikeuksiin ja velvoitteisiin. Erityisesti se ei vaikuta niissä määritettyihin enimmäisrahoitustasoihin.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen liitteessä olevaa 2 kohdan a alakohtaa sovelletaan kuitenkin 14 päivästä heinäkuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä marraskuuta 2011.
      
         
            Neuvoston puolesta
         
         
            Puheenjohtaja
         
         M. SAWICKI
      
   
   
      (1)  Lausunto annettu 13. syyskuuta 2011 (ei vielä julkaistu virallisessa lehdessä).
   
      (2)  EUVL L 153, 12.6.2008, s. 1.
   
      LIITE
      Muutetaan asetuksen (EY) N:o 521/2008 liitteessä oleva polttokenno- ja vety-yhteisyrityksen yhteisöjärjestys seuraavasti:
      
                  1)
               
               
                  Muutetaan 2 artikla seuraavasti:
                  
                              a)
                           
                           
                              Korvataan 2 kohdan ensimmäinen ja toinen luetelmakohta seuraavasti:
                              
                                          ”—
                                       
                                       
                                          varmistaa, että sen osuus polttokenno- ja vety-yhteisyrityksen varoista toimitetaan tämän yhtiöjärjestyksen 12 artiklan mukaisesti etukäteen käteisenä siten, että se kattaa 50 prosenttia yhteisyrityksen juoksevista menoista ja että se siirretään yhteisyrityksen talousarvioon sovituissa erissä,
                                       
                                    
                                          —
                                       
                                       
                                          varmistaa, että teollisuuden osuus polttokenno- ja vety-yhteisyrityksen rahoittaman tutkimus- ja teknologiankehittämistoiminnan toteuttamiseksi vastaa yhdessä muiden rahoituksen saajien osuuksien kanssa vähintään unionin rahoitusosuutta”.
                                       
                                    
                        
                              b)
                           
                           
                              Korvataan 3 kohdan toisen alakohdan neljäs luetelmakohta seuraavasti:
                              
                                          ”—
                                       
                                       
                                          varmistaa, että sen tämän osuus polttokenno- ja vety-yhteisyrityksen varoista toimitetaan tämän yhtiöjärjestyksen 12 artiklan mukaisesti etukäteen käteisenä siten, että se kattaa 1/12:n yhteisyrityksen juoksevista menoista ja että se siirretään yhteisyrityksen talousarvioon sovituissa erissä.”.
                                       
                                    
                        
            
                  2)
               
               
                  Muutetaan 12 artikla seuraavasti:
                  
                              a)
                           
                           
                              Korvataan 3 kohta seuraavasti:
                              ”3.   Polttokenno- ja vety-yhteisyrityksen operatiiviset menot katetaan unionin rahoitusosuudella ja toimintaan osallistuvien oikeussubjektien luontoissuorituksilla. Osallistuvien oikeussubjektien rahoitusosuuden on oltava vähintään yhtä suuri kuin unionin rahoitusosuus.
                              Tuloja käsitellään päätöksessä N:o 1982/2006/EY esitettyjen osallistumissääntöjen mukaisesti.
                              Tätä kohtaa sovelletaan päivästä, jona tutkimusryhmittymästä tuli polttokenno- ja vety-yhteisyrityksen osakas.”.
                           
                        
                              b)
                           
                           
                              Korvataan 7 kohdan toinen ja kolmas alakohta seuraavasti:
                              ”Jos arvio osoittaa, ettei osallistuvilta oikeussubjekteilta saatujen luontoissuoritusten määrä ole riittävän suuri, komissio voi pienentää omaa osuuttaan seuraavana vuonna.
                              Jos käy ilmi, ettei osallistuvilta oikeussubjekteilta saatujen luontoissuoritusten määrä ole riittävän suuri kahtena perättäisenä vuonna, komissio voi ehdottaa neuvostolle polttokenno- ja vety-yhteisyrityksen lopettamista.”.
                           
                        
            
                  3)
               
               
                  Lisätään 15 artiklaan 4 kohta seuraavasti:
                  ”4.   Hallintoneuvosto voi päättää määrittää vähimmäisrahoitustason kullekin osallistujaluokalle yksittäisessä ehdotuspyynnössä.”.